สวัสดีค่ะ คือปกติหนูจะมีประจำเดือนวันที่16 แต่หนูกินยาคุมฉุกเฉินไป เดือนที่แล้วประจำเดือนหนูเลื่อนมาวันที่21ธค. แล้วหนูก็มีเพศสัมพันธ์ แต่หลังนอกค่ะ วันที่29ธค.ค่ะ แต่เดือนนี้ยังไม่มาเลยค่ะ ลองตรวจที่ตรวจครรภ์ไปแล้ว2รอบค่ะก็ขึ้นแค่ขีดเดียว หนูจะมีโอกาสท้องมั้ยคะ เครียดมาเลยค่ะ
สวัสดีค่ะ การใช้ยาคุมฉุกเฉินเข้าไปนั้น อาจมีผลทำให้ประจำเดือนคลาดเคลื่อนไปได้ประมาณไม่เกิน 7 วัน หรือไม่เกิน 35 วันจากรอบก่อน หรือทำให้มีเลือดออกผิดปกติตามหลังการใช้ยาได้ประมาณ 1-2 สัปดาห์การที่ประจำเดือนไม่มานั้น คิดถึงสาเหตุจากการตั้งครรภ์ได้แต่น้อยหากได้ใช้ยาคุมฉุกเฉินอย่างถูกต้อง คือใช้ภายใน 72 ชั่วโมงหลังมีเพศสัมพันธ์ อาจมีสาเหตุอื่นๆทำให้ประจำเดือนเลื่อนได้เช่น ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยสามารถยืนยันการตั้งครรภ์ได้ด้วยชุดตรวจครรภ์ทางปัสสาะว ให้ผลบวกได้ 10-14 วันหลังปฏิสนธิ หากให้ผลลบ แต่ประจำเดือนก็ไม่มา ควรไปยืนยันผลที่รพ.อีกครั้งและหากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน